Nina Jelen

**UČITELJ**

Učitelj ni samo učitelj.  
Učitelj je po malem vse.  
Učitelj ni samo učitelj.  
Učitelj je včasih mama in ata,  
včasih je vzgojitelj.

Učitelj je motivator,  
učitelj je administrator.  
Učitelj je včasih čistilec, včasih zdravnik,  
včasih je klovn, zabavljač, včasih pravičen sodnik.

Je pedagog, psiholog, etnolog, biolog, zoolog,  
učitelj je po malem vse vrste log,  
v učitelju se skriva majhen otrok.  
Vsak učitelj je malo matematik, zgodovinar, geograf, slovenist,  
precej prav mu pride, če je učitelj po naravi optimist.

Učitelj je pravljičar, pesnik, pevec, celo baletnik,  
športnik, igralec, slikar, kipar, skratka cel umetnik.

Učitelj ni samo učitelj.  
Učitelj je po malem vse.  
A učitelj je zares učitelj,  
če ima na pravem mestu srce.